Julián Negredo inaugurarà la seua última col·lecció de fotografies creatives divendres que ve 24 de novembre
20 de novembre 2017

![](/media/fqmhf5xc/56_0001_cuerpo1.jpg)  

El Centre Cívic Antic Sanatori del Port de Sagunt acollirà l'exposició _Creatividad y Colores_, de Julián Negredo. Els amants de la fotografia creativa podran visitar l'exposició a partir de les 19 hores del pròxim divendres, 24 de novembre, i fins al 22 de desembre. Esta exposició és un treball fotogràfic que consistix en una recopilació antològica d'obres que s'allunyen de la realitat i es convertixen en imatges irreals. La col·lecció està composta per un total de 40 obres que s'exposen per primera vegada.  
  
L'autor, Julián Negredo, és un fotògraf aficionat i veí del Port de Sagunt que començà en el món de la fotografia l'any 2000, donant els seus primers passos en el Centre Públic de Formació per Adults del Port de Sagunt ‘Miguel Hernández’, on va realitzar un curs de fotografia analògica. Poc després es va passar a la fotografia digital, de la qual se sent un gran apassionat. Li agrada tot tipus de fotografia, però on més a gust es troba és en l'anomenada fotografia creativa o experimental.  
  
Actualment és membre de Photography Society of América (PSA), Fédération Internationale de L’Art Photographique (FIAP), Images Sans Frontiere (ISF), Confederación Española de Fotografía (CEF), Federación Catalana de Fotografía (FCF),  Federación Levantina de Fotografía (FLF), Agrupació Taller d’Art i Oficis de Berga i del Grup Fotogràfic d’Almenara (GFAL).  
  
En esta exposició, Negredo ens presenta una varietat d'obres on el resultat final és el fruit del treball en la postproducció de les diferents fotografies que l'autor capta amb la seua càmera. És un treball antològic on es podria endevinar una certa tendència a la pintura, cercant en cadascuna de les seues obres l'estètica, a vegades irreal, i en unes altres la bellesa d'un paisatge que, a priori, no reunia les condicions i gustos que l'autor haguera preferit en el moment de les seues captures.

  

![](/media/m3an2tzu/56_0002_cuerpo2.jpg) 

*   [](http://www.facebook.com/sharer.php?u=https://aytosagunto.es/va/actualitat/julián-negredo-inaugurarà-la-seua-última-col-lecció-de-fotografies-creatives-divendres-que-ve-24-de-novembre/ "Facebook")
*   [](http://twitter.com/share?url=https://aytosagunto.es/va/actualitat/julián-negredo-inaugurarà-la-seua-última-col-lecció-de-fotografies-creatives-divendres-que-ve-24-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/julián-negredo-inaugurarà-la-seua-última-col-lecció-de-fotografies-creatives-divendres-que-ve-24-de-novembre/ "Linked In")
*   [](mailto:?body=https://aytosagunto.es/va/actualitat/julián-negredo-inaugurarà-la-seua-última-col-lecció-de-fotografies-creatives-divendres-que-ve-24-de-novembre/)